Bronius Jauniškis

Bronius Jauniškis (1920 m. kovo 17 d. Pakalniuose, Utenos apskritis – 2010 m. sausio 31 d.) – Lietuvos prozininkas, žurnalistas, surdopedagogas, ateizmo propaguotojas.

Biografija 
Tėvas buvo siuvėjas. 1927 m. su tėvais persikėlė gyventi į Baibių kaimą (Zarasų rajonas). Mokėsi Kauno 1-ojoje suaugusiųjų vidurinėje mokykloje, Ukmergės mokytojų seminarijoje. Įstojo į Kauno kunigų seminariją. 1946 m. Vilniaus universitete pradėjo studijuoti lietuvių kalbą ir literatūrą. 1952 m. baigė Vilniaus pedagoginio instituto Lietuvių kalbos ir literatūros fakultetą.

Dirbo leidiniuose „Lietuvos pionierius“, „Literatūra ir menas“, „Jaunimo gretos“. 1957–1966 m. Vilniaus kurčiųjų internatinės mokyklos direktorius.  1966–1974 m. Respublikinių mokytojų namų direktorius.  1993–2000 m. Lietuvos nepriklausomų rašytojų sąjungos pirmininkas. Palaidotas Petrašiūnų kapinėse.

Kūryba 
Parašė elementorių kurtiesiems „Žvaigždutė“ (su kitais, 1967 m.), apybraižų, dokumentinių apsakymų. Kūrė gestų kalba pjeses. Dalyvavo saviveikloje kaip tautinių šokių šokėjas. Vaidino kino filmuose „Taboras žengia į dangų“ ir „Nuosavas velnias“. Daug keliavo, lankėsi Italijoje, Graikijoje, Indijoje ir kitose egzotiškose šalyse. Sovietmečiu rašė apie buvusius dvasininkus, vienuolius, laisvamanius. Yra išleidęs per 40 apsakymų, apysakų, romanų, pasakojimų, padavimų, apybraižų, aforizmų, pasakų knygų. Daugumą knygų iliustravo jo žmona dailininkė Algirda Karaliūtė.

Bibliografija 
 Vaikų teatras / iliustr. Edmundas Žiauberis. – Vilnius: Valstybinė politinės ir mokslinės literatūros leidykla, 1958. – 118 p.: iliustr.
 Padainuokim, draugai, kaip gyventi sveikai. – Vilnius, 1963. – 29 p.
 Žvaigždutė: elementorius kurčiųjų mokykloms / Bronius Jauniškis, P. Mintaučkienė, M. Stelmašenko. – Kaunas: Šviesa, 1967. – 122 p.: iliustr.
 Žmonės su abitais / dail. E. Lisauskienė. – Vilnius: Mintis, 1970. – 94 p.: iliustr.
 Misionieriai tarp indėnų: dokumentinė apybraiža / Alfonsas Girskis, Bronius Jauniškis. – Vilnius: Vaga, 1972. – 161 p.: iliustr.
 Vienuolis ir tikėjimas. – Vilnius: Mintis, 1974. – 94 p.
 Mažoji paslaptis. – Vilnius : Mintis, 1976. – 92 p.
 Jaunimas ir religija. – Vilnius: Mintis, 1977. – 71 p.
 Be iliuzijų: apybraižos. – Vilnius: Vaga, 1979. – 213 p.
 Peržengę kryžkeles. – Kaunas: Šviesa, 1982. – 221 p.
 Ateistiniai aforizmai / dail. V. Kuchalskis. – Vilnius, 1983. – 8 p.: portr.
 Sugrįžimas: dokumentinė apysaka. – Kaunas, 1984. – 255 p.
 Dievai juokų nemėgsta. – Vilnius, 1984. – 16 p.: iliustr.
 Asmeninė nuomonė: apybraižos. – Vilnius: Vaga, 1985. – 211 p.
 Šventa teisybė: apsakymėliai. – Vilnius: Periodika, 1989. – 109 p.
 Keičiasi laikai, keičiasi maldos: taiklios mintys ir pastebėjimai. – Vilnius, 1989. – 35 p.
 Minties medis: aforizmai, sentencijos, paradoksai, parafrazės. – Kaunas, 1990. – 87 p.: iliustr.
 Mintys ir ženklai: aforizmai, paradoksai. – Pakruojis: Pakruojo visuomeninis ekslibriso ir knygos muziejus, 1990. – 56 p.: iliustr.
 Protinga papūgėlė: apsakymėliai / iliustr. R. Tumasonis. – Kaunas: Aušra, 1991. – 63 p.: iliustr. – ISBN 5-89942-514-8
 Beždžionių karalius: indiškos novelės / iliustr. Algė Varnaitė. – Kaunas: Lietuvos žurnalistų sąjunga, 1991. – 54 p.: iliustr.
 Ledo ašara: apsakymai apie vaikus tremtinius Sibire / iliustr. Algė Varnaitė. – Vilnius: Viltis, 1991. – 64 p.: iliustr.
 Juodosios sielos: dokumentinė apysaka. – Vilnius: Viltis, 1991. – 215 p.: iliustr.
 Kokoso riešutas: afrikietiški apsakymai. – Vilnius: Littera, 1991. – 64 p.
 Nežemiški tėvai: atsiminimai, įspūdžiai, fantazija / iliustr. Algė Karaliūtė. – Vilnius: Spauda, 1992. – 31 p.: iliustr.
 Užnuodyta strėlė: indėniškos novelės / iliustr. Algė Varnaitė. – Vilnius: Spauda, 1992. – 31 p.: iliustr.
 Užjūrio velnias: nuotykių apysaka. – Vilnius: Viltis, 1992. – 233 p. – ISBN 5-89942-015-4
 Metai su rašytojais: atsiminimai. – Kaunas: Lietuvos žurnalistų sąjunga, 1993. – 201 p.: iliustr.
 Drąsusis Ulmis: kelionių pasakojimai, novelės / iliustr. Algė Varnaitė, Algirda Karaliūtė. – Vilnius: Žurnalistika, 1993. – 28 p.: iliustr.
 Turkės pabučiavimas: kelionių pasakojimai: novelės / iliustr. Algė Varnaitė. – Vilnius: Žurnalistika, 1993. – 95 p.: iliustr.
 Šluotelės drambliams: trumpos novelės / iliustr. Algė Varnaitė. – Klaipėda: Rytas, 1995. – 63 p.: iliustr.
 Pėdsakai Amazonės džiunglėse: romanas / dail. Algė Varnaitė. – Klaipėda: Žurnalistika, 1995. – 176 p.: iliustr. – ISBN 9986-421-06-3
 Ateini iš giesmės: Maironiui skirti eilėraščiai, esė, studijos / Genovaitė Randienė, Bronius Jauniškis. – V.: Žurnalistika, 1997. – 85 p.: portr. – ISBN 9986-421-21-7
 Kobrų sala: novelės: Indija, Andamanų salos, Lenkija, Turkmėnija, Sibiras, Lietuva. – Klaipėda: LŽS, 1997. – 231 p.: iliustr. – ISBN 9986-421-11-X
 Žiloji senovė: padavimai ir legendos / iliustr. Algirda Karaliūtė. – Vilnius: Žurnalistika, 1997. – 123 p.: iliustr. – ISBN 9986-421-22-5
 Minties skrydis: aforizmai, miniatiūros, šaržai, poetų liaupsės. – Kaunas: Žurnalistika, 1998. – 94 p.: iliustr. – ISBN 9986-421-24-1
 Aidi medžioklių ragas: padavimai apie senovės kunigaikščių medžiokles, pasakojimai apie medžiokles dabar Azijoje, Egipte, Amerikoje ir Lietuvoje, ir poetų eilės apie medžiokles / dail. Algirda Karaliūtė. – Kaunas: Žurnalistika, 1999. – 109 p.: iliustr.
 Viešnagė pas velnius: atsiminimai. – Kaunas: Lietuvos nepriklausomųjų rašytojų sąjunga, 2000. – 23 p.: iliustr. – ISBN 9249-421-13-6
 Tokius juos pažinau: memuarai / dail. Algirda Karaliūtė. – Kaunas: Lietuvos nepriklausomųjų rašytojų sąjunga, 2001. – 158 p.: iliustr. – ISBN 9986-940-07-9
 Pažinimo džiaugsmas: gyvenimo lyrika / iliustr. Algirda Karaliūtė. – Kaunas: Lietuvos nepriklausomųjų rašytojų sąjunga, 2005. – 112 p.: iliustr.
 Senojo žalčio išmintis: sakmės, padavimai, legendos, tikros istorijos / iliustr. Algirda Karaliūtė. – Kaunas: LNRS, 2006. – 120 p.: iliustr. – ISBN 9986-940-15-X
 Neištrinti pėdsakai: rinktinė. – Kaunas: Printėja, 2009. – 245 p.: iliustr. – ISBN 978-9955-902-27-0

Šaltiniai

Nuorodos 

Lietuvos žurnalistai
Lietuvos surdopedagogai